Likumprojekts

**Grozījumi likumā "Par Latvijas valsts himnu"**

Izdarīt likumā "Par Latvijas valsts himnu" (Latvijas Republikas Saeimas un Ministru Kabineta Ziņotājs, 1998, 7. nr.) šādus grozījumus:

1. Izteikt 7. pantu šādā redakcijā:

"**7. pants.** Par klajas necieņas izrādīšanu Latvijas valsts himnai vai tās atveidojumam piemēro naudas sodu līdz simt četrdesmit naudas soda vienībām."

2. Papildināt likumu ar 8. pantu šādā redakcijā:

"**8. pants**. (1) Administratīvo pārkāpumu procesu par šā likuma 7. pantā minētajiem pārkāpumiem uzsāk Valsts policija vai pašvaldības policija.

(2) Administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu par šā likuma 7. pantā minētajiem pārkāpumiem veic pašvaldības administratīvā komisija."

3. Pārejas noteikumā:

aizstāt vārdus "Pārejas noteikums" ar vārdiem "Pārejas noteikumi";

uzskatīt līdzšinējo pārejas noteikuma tekstu par pārejas noteikumu 1. punktu;

papildināt pārejas noteikumus ar 2. punktu šādā redakcijā:

"2. Grozījumi šā likuma 7. pantā par panta izteikšanu jaunā redakcijā un šā likuma 8. pants stājas spēkā vienlaikus ar Administratīvo pārkāpumu procesa likumu."

Tieslietu ministrs

Dzintars Rasnačs